ΓΡΑΠΤΗ ΕΡΩΤΗΣΗ E-1179/01

υποβολή: Stavros Xarchakos (PPE-DE) και Konstantinos Hatzidakis (PPE-DE) προς την Επιτροπή

(19 Απριλίου 2001)

Θέμα: Τα μεγάλα έργα στην Ελλάδα και η λειτουργία του νέου αεροδρομίου της Αθήνας

Σύμφωνα με συνεχή δημοσιεύματα των εφημερίδων όλου του ελληνικού πολιτικού φάσματος, τα μεγάλα έργα στην Ελλάδα και με μεγάλη χρονική καθυστέρηση εκτελούνται, και τα ποσά που δαπανώνται για την εκτέλεσή τους ξεπερνούν κατά πολύ τα προϋπολογισθέντα. Παράδειγμα αποτελεί το Μετρό της Αθήνας για κάθε χιλιόμετρο του οποίου δαπανήθηκαν - σύμφωνα πάντα με τον ελληνικό Τύπο - 36 δις δραχμές ανά χιλιόμετρο, ενώ ανάλογες πληροφορίες βλέπουν το φως της δημοσιότητας και για το νέο αεροδρόμιο της Αθήνας. Εκτός των καταγγελλομένων δυσκολιών πρόσβασης σε αυτό καθώς και τωνπολοίπων προβλημάτων λειτουργικότητας που εντοπίζονται ήδη - μια εβδομάδα πριν από τα επίσημα εγκαίνιά του - η αξιωματική αντιπολίτευση (της οποίας ο ιδρυτής Κ. Καραμανλής οραματίσθηκε και ξεκίνησε το όλο έργο πριν 22 χρόνια) καταγγέλλει ότι, ενώ πριν 8 χρόνια είχε προϋπολογισθεί ένα κόστος στα 200 δις δρχ., τελικά το έργο κόστισε περίπου 1 τρις.

Εκτός αυτών έχει επίσης γίνει γνωστό ότι το κόστος των αεροπορικών εισιτηρίων αναμένεται να αυξηθεί κατά 15-20 % με τη λειτουργία του νέου αεροδρομίου, κάτι που, σύμφωνα με τα ίδια δημοσιεύματα, θα επηρεάσει άμεσα το επιβατικό κοινό, ενώ ερωτηματικάπάρχουν και ως προς το κόστος μεταφοράς από και προς το αεροδρόμιο με ταξί ή με ιδιωτικό αυτοκίνητο αφού έχουν ήδη προαναγγελθεί και διόδια. Αξίζει να σημειωθεί ότι ούτε ο (συνεχώς εξαγγελλόμενος) προαστειακός σιδηρόδρομος, αλλά ούτε και το Μετρό της Αθήνας θα εξυπηρετούν τους επιβάτες με την έναρξη λειτουργίας του νέου αεροδρομίου, ενώ και η οδική πρόσβαση κρίνεται ανεπαρκής, αφού η Αττική Οδός δεν έχει παραδοθεί πλήρως σε κυκλοφορία και μεγάλα κομμάτια της παραμένουν ακόμηπό κατασκευή. Ειδικοί του τομέα των μεταφορών επισημαίνουν, εξάλλου, ότι δεν έχει κατασκευασθεί αγωγός τροφοδοσίας καυσίμου για τις ανάγκες των αεροσκαφών, αλλά ούτε και σύνδεση έχειπάρξει με τον κύριο εμπορευματικό σταθμό του Οργανισμού Σιδηροδρόμων Ελλάδος, κάτι που σημαίνει ότι ο μεν εφοδιασμός σε καύσιμα θα πρέπει να γίνεται με πολλά βυτιοφόρα τα οποία θα κυκλοφορούν συνεχώς στους ήδη βεβαρημένους δρόμους της Αττικής, οι δε μεταφορές εμπορευμάτων θα αντιμετωπίσουν σοβαρές δυσχέρειες.

Θα μπορούσε να μας πληροφορήσει η Ευρωπαϊκή Επιτροπή για το ποια είναι η θέση της αναφορικά με τις αδυναμίες του νέου αεροδρομίου της Αθήνας· Έχει γνωστοποιήσει στην ελληνική κυβέρνηση την άποψή της αναφορικά με το πώς το νέο αεροδρόμιο θα καταστεί το συντομότερο δυνατό πλήρως λειτουργικό και θα εξυπηρετήσει με τον καλύτερο τρόπο το επιβατικό κοινό, χωρίς να το ταλαιπωρεί και να το επιβαρύνει οικονομικά·

Απάντηση της κας de Palacio εξ ονόματος της Επιτροπής

(27 Ιουλίου 2001)

Από την εμπειρία που έχει η Επιτροπή με τη διαχείριση των κοινοτικών κονδυλίων για την ενίσχυση μεγάλων έργωνποδομής μεταφορών γνωρίζει ότι το συνολικό κόστος του έργου περιστασιακώςπερβαίνει τις αρχικές εκτιμήσεις. Οι λόγοι είναι πολλοί και εξαρτώνται από τις συγκεκριμένες περιστάσεις. Η Επιτροπή δεν διαθέτει στοιχεία που να καθιστούν δυνατές συγκρίσεις μεταξύ των διαφόρων κρατών μελών εν προκειμένω.

Σύμφωνα με τις πληροφορίες που διαθέτει η Επιτροπή το κόστος κατασκευής του αεροδρομίου Ελευθέριος Βενιζέλος είχε καθορισθεί σε 2,155 δισεκατ., ποσό που χρηματοδοτήθηκε κατά 12 % από κοινοτικά κονδύλια και κατά 46 % από την Ευρωπαϊκή Τράπεζα Επενδύσεων. Δεν σημειώθηκαν σημαντικά προβλήματα όσον αφορά τη χρηματοοικονομική διαχείριση της ενίσχυσης από την Κοινότητα.

Η Επιτροπή έχει ήδη εκφράσει τις ανησυχίες της σχετικά με την πρόσβαση στο διεθνές αεροδρόμιο Ελευθέριος Βενιζέλος και ζήτησε από την Ελληνική Κυβέρνηση να την ενημερώσει σχετικά με τα μέτρα που έχουν ληφθεί ώστε να βελτιωθεί η δυνατότητα πρόσβασης στο αεροδρόμιο.

Οιπουργοί κ.κ. Λαλιώτης και Βερελής διαβίβασαν στην Επιτροπή αναλυτική παρουσίαση των έργων και των μέτρων που προβλέπουν οι ελληνικές αρχές. Η Ελληνική Κυβέρνηση παρουσίασε επίσης μελλοντικά σχέδια (π.χ. αποπεράτωση της Αττικής Οδού μέχρι το τέλος του 2002, σιδηροδρομική σύνδεση μέχρι το έτος 2004). Η Επιτροπή θα επιμείνει ώστε η Ελληνική Κυβέρνηση να εντείνει τις προσπάθειες για να επιτευχθεί η αποτελεσματική και περιβαλλοντικώς αειφόρος πρόσβαση στο αεροδρόμιο.

Η Επιτροπή δεν είναι σε θέση να επιβεβαιώσει ισχυρισμούς ότι θα πρέπει να αναμένεται αύξηση των αεροπορικών ναύλων ως παρεπόμενο της έναρξης λειτουργίας του νέου αεροδρομίου. Σε περίπτωση όμως πουπάρχουν σαφείς ενδείξεις ότι τα τέλη αεροδρομίου δεν αντιστοιχούν στο κόστος ή έχουν καθορισθεί κατά τρόπο που συνιστά διακριτική μεταχείριση, η Επιτροπή θα ασκήσει τις αρμοδιότητές της για την επανόρθωση της κατάστασης. Μέχρι στιγμής δεν έχουνποβληθεί τεκμηριωμένες καταγγελίες εν προκειμένω.